《拟岘台》
元代·何中

拟岘台，山如杯，树如苔。台前东风花乱开，流云藏雨花间来。

花根得雨新绿催，花枝随雨成香泥。神工鞭策不停手，七尺容形争好丑。

桐林领头木香酒，百钱一盏当酤否？

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。